על אף שמילים רבות נכתבו אודות תרומתו המוסיקלית הרחבה של המלחין היהודי-איטלקי סלומון דה רוסי, לא הרבה ידוע על חייו. המידע המועט שאנו כן יודעים לוקט מתוך אזכורים לתשלום משכורת מחצר מנטובה, מכתבים מאת שני דוכסים שמשחררים את סלומון דה רוסי מהחיוב ללבוש תג צהוב, ואזכורים להשתתפותו בתאטרון העברי. שנת הלידה המשוערת שלו היא ככל הנראה 1570. מספר חוקרים משערים שסלומון דה רוסי היה בנו של ההיסטוריון היהודי הידוע עזריה דה רוסי, אך זה נראה בלתי סביר לאור טענת עזריה בספרו 'מאור עיניים' (מנטובה, 1573) שאין לו אף בן ששרד.
שחקנית תאטרון הידייש וברודווי ברטה קאליש נולדה בלמברג, (כיום לבוב, אוקראינה), בשנת 1872 בקירוב. היא החלה את קריירת הביצוע שלה כחברה במקהלה בתאטרון הפולני. בגיל שבע עשרה, קאליש הופיעה באופן קבוע בתאטרון הידייש של יעקב בער גימפל. קאליש שיחקה בתפקיד ראשי בהפקתו של גימפל למחזה שולמית של אברהם גולדפדן. בנוסף, תיירה עם החברה של גולדפדן בבודפשט ובוקרשט, שם נהנתה מפופולריות גדולה.
ג'רום קרן נולד ב27 לינואר 1885 בניו יורק סיטי, להורים פאני והנרי קרן. ג'רמי היה הבכור מבין תשעה ילדים, מהם רק שלושה שרדו. קרן החל את הקריירה המוסיקלית שלו תחת הדרכתה של אימו, שהייתה מורה לפסנתר. בשנת 1902 קרן נרשם לנורמל קולג' בניו יורק כדי ללמוד חינוך מוסיקלי. בנוסף, לקח שיעורים בניו יורק קולג' למוסיקה, שם למד פסנתר, הרמוניה והלחנה. באותה שנה, פרסם את שירו הראשון 'בקזינו' בחברת הפרסום ליציאום. בשנת 1903, קרן נסע לאירופה ללמוד מוסיקה בהיידלברג, גרמניה, ולבסוף התיישב בלונדון, שם החל בכתיבת שירים להפקות אולם מוסיקליות בריטיות.
פאול מוני נולד בלמברג, אוסטריה בשנת 1895. הוריו של מוני, שניהם שחקנים בקבוצת רפרטואר יידיש נודדת, היגרו לאמריקה בשנת 1899. כילד צעיר, הופיע מספר פעמים על הבמה עם הוריו. הבכורה הרשמית שלו על הבמה הייתה בשנת 1907, שלאחריה גויס להצטרף לחברת התאטרון האמנותי הידיי של מוריס שוורץ. מוני הופיע לעיתים קרובות בתאטרון השדרה השנייה ותאטרון אירווינג פלייס לאורך 18 שנותיו על הבמה היידית.
אהרון לבידף נולד בהומל, רוסיה, בשנת 1873. כנער, הופיע לעיתים קרובות בוורשה, שם החל את הקריירה שלו על הבמה. הוא כונה בשם ''Litvak Komiker'' - הקומיקאי הליטאי ידיי, גם על אופן משחקו וכן על השירים ההומוריסטיים שהלחין ושר.
השחקן והקומיקאי זיגמונד מוגולסקו נולד בקלאראסי, בסרביה, ב16 לדצמבר 1858. כילד שר במקהלת בית הכנסת המקומי והופיע עם מספר חזנים ידועי שם. בצעירותו עבר לבוקרשט ברומניה, במטרה ללמוד בקונסרבטוריון למוסיקה שם. לאחר שסיים את לימודיו בקונסרבטוריון, מוגולסקו הצטרף ללהקת התאטרון הראשונה בבוקרשט של אברהם גולדפדן. התפקיד ''שמנדריק'' נכתב עבור מוגולסקו בידי גולדפדן, ותפקיד זה הפך לאחד התפקידים הפופולריים ביותר בתאטרון הידייש.
נולדה בברוקלין, ארצות הברית. הייתה חוקרת מוסיקה שהתמחתה במוסיקה יהודית. מחקרה כולל לקט מאוסף גדול של מוסיקה מתאטרון היידיש. פרסמה מאמרים וספרים רבים על מוסיקה יהודית חילונית ומקודשת.